Razgovor:DeSPIRIA

message: Ovaj članak nije za brisanje, a argumenti za njegovo brisanje su nevaljani. Prvo ću navesti zašto su argumenti nevaljani. Prvi argument su kriteriji. Koji kriteriji? Korisnik Kubura ne objašnjava što pod time misli. Drugi argument je da je sličan članak izbrisan na japanskoj Wikipediji. Na to odgovaram, "Pa što?" Iz brisanja članka na jednoj Wikipediji ne slijedi ništa bitno za ostale Wikipedije. Tamo je zbrisan članak o igri deSPIRIA zbog nekog razloga, ali to se dotiče Japanaca i nema nikakve veze sa člankom, hrvatskom Wikipedijom, sa mnom ili bilo kime drugim.
Sada o razlozima za zadržavanje članka. Hrvatska igračka scena nije ništa manja od američke, japanske i ostalih "velikih" scena. Mislim pri tome u smislu interesa za određenim žanrovima igara i konzolama. Taj se interes ne može zadovoljiti bez informacija, a ovakvi su članci informacija kakva se traži. deSPIRIA nije naveliko poznata igra. Ona je poznata u uskim igraćim krugovima usredotočeni na japanske RPG-e i horore. Takvi krugovi postoje i u Hrvatskoj. Njima želim pružiti informaciju da takva igra postoji. Drugi razlog je relativno mali broj članaka posvećenih video igrama na hrvatskoj Wikipediji. To je po mome mišljenju jedan od nedostataka ove Wikipedije. Nastojimo ispraviti ovaj nedostatak, a ne ga održavati.
Ovaj članak, ako i je loš, uvijek može biti popravljen. Ako ja to ne mogu napraviti, može netko drugi, ali neka se članak ne briše. Zlatno Pile (razgovor) 14:57, 10. listopada 2016. (CEST)
Iskreno, čudno mi je više stvari. Prvi je taj da je na japanskoj wikipediji obrisan bez navođenja razloga (ako je vjerovati Googleovom prevoditelju). Drugo što je čudno je što članak ne postoji na engleskoj wikipediji, a ponajviše je čudan razlog brisanja. Treća stvar je ta da se na stranicama Atlusa ne može naći ništa o ovoj igri. Trebalo bi navesti još izvora, ali na razumljivom jeziku (svaka čast japanskom).--MaGa▀▄poruči mi 19:18, 15. listopada 2016. (CEST)
replies: text: Na engleskoj Wikipediji nema samostalnog članka o DeSPIRIĪ, ali je tamo navedena na popisu Atlusovih igara. Informacija o igri ima malo, ali možete vidjeti da sam u članku koristio dva izvora na engleskom jeziku: RPGamer, webstranica posvećena RPG igrama, i Gamespot, webstranica posvećena računalnim i konzolaškim videoigrama. Ako je potrebna dodatna potvrda da je Atlus razvio igru, navesti ću još jedan izvor na engleskom.

text: Japanska stranica na koju sam stavio poveznicu jest Atlusova službena stranica posvećena deSPIRIĪ. Preciznije, to je starija, arhivirana inačica. Ako malo bolje istražite trenutnu inačicu Atlusove webstranice, vidjeti će te da su makli ikakvo spominjanje svojih igara izašlih na starijim platformama, a deSPIRIA je izašla za Dreamcast. Zlatno Pile (razgovor) 13:09, 17. listopada 2016. (CEST)
Ne vidim razlog za brisanje ako je obrisana na nekoj drugoj wikipediji ne znači da automatski treba brisati i na HR. Primjerice neki članici na hr wikipediji kada su se stavili na englesku inačicu bile su odmah obrisane jer prema njihovim kriterijima takav članak nije bio dovoljo važan da bude uvršten u njihovu wikipediju. Članak je dobro napisan i neka ostane. Vodomar (razgovor) 23:41, 22. studenog 2016. (CET)
thread_title:  Brisanje članka